google/wiki40b huggingface dataset:
Elastica

Biografi

Elastica ble startet av tidligere Suede-gitarist Justine Frischmann i 1992. Hun hadde spilt med Suede i ca. et år, og hadde også vært kjæreste med Suede-frontmann Brett Anderson. Da forholdet tok slutt, bestemte hun seg for å starte sitt eget band. De andre tre medlemmene i Elastica ble rekruttert via annonser. Bandet spilte punk-inspirert britpop. De første singlene gjorde det godt, selv om to av dem ble anklaget for plagiat (av henholdsvis Wire og The Stranglers).
Debutalbumet, Elastica, kom i 1995, og ble det raskest selgende debutalbumet i England (den forrige rekorden var satt knappe sju måneder tidligere, av Oasis' Definitely Maybe). Singelen Connection gjorde suksess også i USA.
Justine Frischmann var mye i media på grunn av sitt forhold til Blur-frontmann Damon Albarn.
Den videre suksessen med Elastica lot derimot til å vente på seg. Annie Holland sluttet i bandet i 1995, og Donna Matthews sluttet i 1999. Nye medlemmer ble rekruttert, og Holland kom tilbake igjen, men det var først i 2000 plate nr. 2 kom ut, The Menace. Samme år ble bandet oppløst. Justin Welch giftet seg med Mew i 2002, Donna Matthews startet et nytt band kalt Klang, og Justine Frischmann har hatt en karriere som TV-programleder.
Core Energy

Core Energy AS var et norsk oljeselskap grunnlagt i 2010 av HitecVision med fokus på produserende og modne felt på norsk sokkel. Selskapet ble i 2016 slått sammen med Spike Exploration og Pure E&P til Point Resources.

Historie

Core Energy ble grunnlagt i oktober 2010. Hovedinvestor var HitecVision som gikk inn med 150 millioner amerikanske dollar i selskapet. HitecVision hadde tidligere stått for finansieringen av de nystartede oljeselskapene Spring Energy og Revus Energy. I 2011 ble Core Energy godkjent som rettighetshaver på norsk sokkel. I april 2011 kjøpte selskapet Hess’ 4,9% andel i Snorrefeltet (PL 057). Senere samme år kjøpte selskapet Norecos andeler i Bragefeltet (PL 055 og PL 185) og Hymefeltet (PL 348 og PL 348 B) for 85 millioner amerikanske dollar.
I 2016 ble Core slått sammen med Spike Exploration og Core Energy til Point Resources.
USS «Pinckney» (DDG-91)

Historie

Kjølstrekkingen av USS «Pinckney» fant sted ved Ingalls Shipbuilding i Pascagoula i Mississippi den 16. juli 2001, og skipet ble sjøsatt 26. juni 2002. Det gikk inn i tjeneste med den amerikanske marinen ved Naval Construction Battalion Center Port Hueneme den 29. mai 2004.
USS «Pinckney» la ut på sitt første oppdrag i september 2005. Under dette oppdraget gjennomførte skipet havnebesøk i Guam, Singapore, Australia, Fiji og Hawaii, og det ble den første jageren noensinne til å etterfylle drivstoff til sjøs på det nye, hurtige kampfartøyet Mark V Special Operations Craft. Den 24. februar 2006 vendte skipet tilbake til hjemmebasen etter å ha vært til sjøs i fem måneder.
Den 16. februar 2007 ble USS «Pinckney» tildelt utmerkelsen Battle E for 2006. Battle E tildeles hvert år et lite antall amerikanske krigsskip, ubåter, luftfartøyer og andre enheter som vinner og utmerker seg i konkurransen om å oppnå maksimal kampeffektivitet. Den 2. april 2007 forlot USS «Pinckney» havnen i San Diego sammen med hangarskipet USS «Nimitz» (CVN-68) for å gjennomføre et havgående oppdrag med en varighet på seks måneder. Skipet var tilbake i hjemmehavnen den 30. september 2007.
Den 8. mars 2014 ble USS «Pinckney» omdirigert fra et treningsoppdrag i Sørkinahavet til havområdet utenfor sørkysten av Vietnam for å bidra i søket etter det savnede passasjerflyet Malaysia Airlines Flight 370.
USS «Pinckney» tilhører per 2013 Destroyer Squadron 23. Det har sin hjemmehavn ved Naval Base San Diego og kommanderes av kommandør Frank E. Okata.
Catch a Fire

Catch a Fire er The Wailers første studioalbum, utgitt i april 1973 av Island Records.
Vladimír Darida

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Tsjekkias EM-tropp til EM i Frankrike 2016.
Betel

Betel (ugarittisk: «Els hus» eller «Guds hus»; hebraisk: בֵּית אֵל, også transkribert som Beth El, Beth-El, eller Beit El; gresk: Βαιθηλ; latin: Bethel) er det historiske navnet på stedet Beitin et stykke nord for Jerusalem. Det var en grenseby beskrevet i Den hebraiske Bibelen som var lokalisert mellom områdene til Benjamin og Efraim, og er også en lokalisering navngitt av patriarken Jakob ettersom det var der han drømte om en trapp opp til himmelen hvor engler steg opp og ned. 
Den amerikanske bibelforskeren Edward Robinson identifiserte stedet landsbyen Beitin med oldtidens Betel i Biblical Researches in Palestine, 1838–52. Han baserte denne bedømmelsen på at dens lokaliseringen passet med beskrivelser i tidligere tekster, og på de filologiske likeheten mellom det moderne og det gamle stedsnavnet, argumenterte at erstatningen av hebraiske el med arabiske in ikke var uvanlig. Guddommen som omtales i «Els hus» er El (hebraisk: אל), det er en gammel semittisk himmelgud. Navnet El ble siden benyttet generelt for gud.
Under israelittisk styre tilhørte Betel først Benjamins stamme, men ble senere erobret av Efraims stamme. Eusebius av Cæsarea og Hieronymus beskrev stedet i deres tid som en liten landsby som lå 12 romerske mil nord for Jerusalem, til høyre eller øst for veien som førte til Neapolis.
Ti år etter seksdagerskrigen i 1967 ble det bibelske navnet benyttet på en israelsk bosetning, Beit El som ble bygget tilstøtende til Beitin. I flere land, særskilt i USA, er navnet gitt til en rekke lokaliseringer, se pekerside Bethel.
Jolly Bob fra Aberdeen

Jolly Bob fra Aberdeen er et musikkalbum med Septimus, utgitt i 1974.
MXI Corp.

MXI Corp. er et amerikansk nettverksselskap etablert i 2005 som selger sjokolade under merkenavnet Xocai. Selskapet er grunnlagt av ekteparet Martin og Jeanette Brooks og deres sønn Andrew Brooks.

Produktlinje

Selskapets produktlinje består av sjokolade og sjokoladedrikk og dette markedsføres som sunne og helsefremmende produkter. Hovedingrediensene er kakao, blåbær og açaibær, og de positive effektene skal stamme fra antioksidanter. Selskapet oppgir at deres sjokolade produseres annerledes enn konvensjonelt produsert sjokolade og at den derfor er sunnere.
Produktene selges ved hjelp av nettverksmarkedsføring, også kalt multi-level marketing (MLM). I mange av distributørenes markedsføring oppgis det at Xocai-sjokoladen skal ha positive effekter på blant annet  hjerte- og karsykdommer, aldring, diabetes, infeksjoner og fedme. MXI er derimot klare på at sjokoladen ikke er å betrakte som et legemiddel, og at den ikke skal ses på som erstatning for sunne matvarer som frukt og grønnsaker.

Markedsføring

Siden en så stor del av markedsføringen er rettet mot å verve nye distributører, og man forplikter seg til månedlige varekjøp som konsulent, har MXI heller ikke vært fritatt for den kritikken MLM-bransjen generelt opplever. Forbrukerkontoret har også advart mot konseptet og mener det kan ligne et pyramidespill.
Etter at norske bloggere hadde skrevet kritisk om selskapets markedsføring, ble det i 2012 fra selskapets norske nettverk fremstilt trusler om søksmål for injurierende påstander. Den påfølgende medieoppmerksomheten medførte at selskapets på kort tid mistet nesten alle sine medlemmer i Norge.
I 2017 ble selskapet Chico Choko EU LTD slått konkurs av kemneren i Fredrikstad grunnet ubetalt skatt på tilsammen en halv million norske kroner. Selskapet var registrert på Terje Babsvik som var sentral i utbredelsen av konseptet i Norge.

Produktpåstander

Mange av distributørenes påstander om MXIs produkter betviles av faglig ekspertise. Særlig er påstander om at sjokoladen er sukkerfri og dermed anbefalt for diabetikere blitt kritisert: Markedsføring av Xocai som «diabetiker-vennlig» kan være farlig for personer med diabetes som blir fristet til å spise mer enn de burde, sa professor Lesley Campbell, leder for diabetesavdelingen ved Sydneys St Vincent Hospital til Sydney Morning Herald i 2008.
I 1990 avdekket det amerikanske mattilsynet at kjeks markedsført av Brooks inneholdt fem ganger så mye fett som oppgitt. Ifølge det australske mattilsynet har de drevet ulovlig markedsføring ved å påstå at Xocai «støtter immunsystemet».
Steinar Madsen i Legemiddelverket har uttalt at det er «klinkende klart» er «ulovlige medisinske påstander» at sjokoladen kan styrke immunforsvaret, bedre hukommelsen, hjelpe mot depresjon og være bra for diabetikere.

Eier av selskapet

Martin Brooks er tidligere domfelt for bedrageri og ulovlige pengetransaksjoner. Fire av familiens tidligere selskaper har vært innblandet i konkurser og søksmål. På det meste var søksmålene mot familien oppe i 36 millioner dollar. Familiens advokater har imidlertid stadfestet at kreditorene etter tidligere konkurser ikke kan gjøre krav på verdier i MXI Corp.
Drageblod

Drageblod er en rødbrun harpiks som fremstilles fra ulike planter. Ostindisk drageblod kommer fra palmen Daemonorops draco, kanarisk drageblod fra drageblodstre (Dracaena draco), sokratisk drageblod fra Dracaena cinnabari, meksikansk drageblod fra Croton draco i vortemelkfamilien og vestindisk drageblod fra Pterocarpus draco i erteblomstfamilien. Drageblod brukes til ferniss, medisin, røkelse og til farging. Det blir ofte brukt som ferniss på fioliner.
Sthaviravāda

Sthaviravāda eller Sthavira nikāya (sanskrit: «sekten til de eldre»; tradisjonell kinesisk: 上座部, pinyin: ’’shàngzuò bù’’) var en av de tidlige buddhistiske skolene. Splittelsen mellom Sthavira nikāya og Mahasanghikaene under det andre buddhistsiske konsil førte til det første skisme i  det buddhistiske munke- og nonnefellesskapet (Sangha).
Den nåværende skolen Theravāda på Sri Lanka og Sørøst-Asia betrakter seg selv som direkte etterfølgere av Sthavira nikāya.
Osby

Osby er et tettsted i Skåne län i landskapet Skåne i Sverige. Det er Osby kommunes administrasjonssenter. I 2010 hadde tettstedet 7 157 innbyggere.
Osby ligger ved Osbysjön noen få kilometer sør for grensen til Småland.
Leptocnemis

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Afrika.
Asiamesterskapet i akvatlon 2018

Asiamesterskapet i akvatlon 2018 ble arrangert 20. oktober 2018 på Lantau i Hongkong.
Akvatlon er en variant av triatlon, der man ikke har en sykkeletappe, og består av en løpeetappe, en svømmetappe og en ny løpeetappe. I dette mesterskapet var distansene 2,5 km løping, 1000 meter svømming og 2,5 km løping.
Denis Aleksejev

Dopingutstengelse

Aleksejev testet positive for anabolske steroider 4-Chlorodehydromethyltestosterone (Oral Turinabol) i en kontroll utenfor konkurranse den 27. juni 2013 og ble da utestengt i to år. Utestengelsen ble avsluttet den 3. juli 2015.
I mai 2016, ble det rapportert at Aleksejev var en av 14 russiske utøvere, og ni medaljevinnere, som var implisert i doping i forbindelse med ny testing av urinprøver fra Sommer-OL 2008. Aleksejev ble navngitt av det russiske  pressbyrået TASS som en som var tatt for doping i forbindelse med retesten, som ble utført etter de russiske dopingskandalene i 2015 og 2016. Den 13. september 2016 ble dopingsaken og diskvalifisering bekreftet.

Karriere

Han vant gull på 400 meter under U23-EM i friidrett 2007 i Debrecen, med tiden 45,69. 
Året etter deltok han både i VM i friidrett innendørs 2008. Han ble slått ut i semifinalen i innendørs-VM.
I 2010 deltok han i VM i friidrett innendørs i Doha, der han også ble slått ut i semifinalen.
Teleférico a Monserrate

Teleférico a Monserrate er en gondolbane for turister i Colombias hovedstad Bogotá som forbinder sentrum av byen med fjellet Monserrate. Den blei bygd mellom 1953 og 1955 for å forbedre transporttilbudet til det økende antallet besøkende til basilikaen Santuario de Monserrate. Banen er 820 meter lang, og går fra Calle 26 opp til stasjonen på Monserrate, som befinner seg på 3 152 meters høyde over havet. Turen tar fire minutter.
Smokin' Aces

Handling

Buddy «Aces» Israel (Jeremy Piven), en illusjonist fra Las Vegas som nå er en gangster, bestemmer seg for å tyste på mafiaen, som nå vil ha ham død så fort som mulig. FBI blir tilkalt for å beskytte Israel. Hovedansvaret hviler på den unge agenten Richard Messner (Ryan Reynolds) og den mer erfarne Donald Carruthers (Ray Liotta), men de skjønner raskt at dette blir mer enn en vanlig dag på jobben. Prisen som mafiaboss Primo Sparazza (Joseph Ruskin) har satt på hodet til Israel er én million dollar. En rekke dyktige profesjonelle leiemordere er ute etter pengene. Kan FBI holde Israel trygg, og beholder de selv livet – og vettet?
Desoutter Tools

Opprinnelse

Marcel Desoutter, en av de fem Desoutter-brødrene, var pilot. Da han mistet et ben i en flyulykke, ble han utstyrt med en «ukomfortabel tre-erstatning». Broren Charles hjalp ham med å gjenvinne mobiliteten sin ved å designe en prototype for et nytt kunstig ben laget av dularium. Det var verdens første metallben. Marcel fant ut at det var lettere å manøvrere enn treben, og innen påfølgende år var slutt fløy han igjen.
Denne innovasjonen ble møtt med interesse fra andre personer som trengte en lettere protese, og det resulterte i etableringen av Desoutter-firmaet, ledet av Marcel Desoutter.

Produktserier

Fra begynnelsen av måtte Desoutter utvikle spesifikke pneumatiske verktøy for å sikre at aluminiumsdelene til protesene ble drillet effektivt.
Selv med utviklingen i produksjonen, trengte firmaet kompetanse på dette området som de på 1950-tallet bestemte seg for å gjøre til sin eneste virksomhet.

Logo

Originalideen til dette symbolet ble akkreditert til Charles Cunliffe som ledet Desoutters reklameavdeling i mange år etter andre verdenskrig. Dette var en periode med vekst, spesielt på grunn av utviklingen av en ny produktserie. Lanseringen ble fulgt opp av en ny reklamekampanje som presenterte diminutive figurer i arbeidsklær, men med hestehoder.
Dette hestekrefter konseptet ble utviklet i mange av merkevaren annonser for om lag tjue år. Administrerende styret på den tiden, selv bestemte seg for at det var legemliggjørelsen av selskapets identitet.
I 1973 ble hestehodet satt sammen med logoen til Desoutter, som var en faksimile av Louis Albert Desoutters signatur, en av firmaets grunnleggere.
For å markere hundreårsdagen til merkevaren, fikk emblemet nylig et mer modern grafisk design.
Shanghai Hongqiao internasjonale lufthavn

Shanghai Hongqiao internasjonale lufthavn (IATA: SHA, ICAO: ZSSS) (kinesisk: 上海虹桥国际机场, pinyin: Shànghǎi Hóngqiáo Guójì Jīchǎng), eller Shanghai Hongqiao International Airport, er en lufthavn utenfor Shanghai.
Lufthavnen ligger i bydistriktet Changning om lag 13 kilometer vest for Shanghais sentrumsområder.
Lufthavnen er internasjonal, selv om hovedparten av trafikken nå (etter 1999) gjelder det kinesiske innenlandsmarked.
Frem til 1999, da den vesentlig større lufthavnen Shanghai Pudong ble åpnet øst for sentrum, var Hongqiao byens hovedflyplass.
Lufthavnen var lenge overbelastet i den grad at en overveiende andel av flybevegelsene mot slutten av 2000-årene hadde forsinkelser. Men i mars 2010 ble etter en tre år lang byggeperiode en Terminal 2 og en ny start- og landebane tatt i bruk. Dermed er lufthavnens kapasitet vesentlig utvidet.
Conosyrphus

Utseende

Store, kraftige, kontrastrikt fargede blomsterfluer.

Utbredelse

Slekten finnes ikke i Europa, men arten Conosyrphus tolli forekommer i den asiatiske delen av Russland. Den andre artene, Conosyrphys volucellinus, lever i Kaukasus.
Asterix & Obelix: Oppdrag Kleopatra

Asterix & Obelix: Oppdrag Kleopatra er en film basert på tegneserien «Astérix» skapt av Albert Uderzo.
Filmen foregår i Egypt hvor Kleopatra blir utfordret til et veddemål av Julius Cæsar til å bygge et palass i hans ære. Prosjektet skulle ta 3 måneder og hvis hun vant lovet Cæsar å utrope Egypt som det største folket av alle. I ren desperasjon søker Linealis, Kleopatras arkitekt, hjelp fra gallertrioen Asterix, Obelix og Miraculix. Etter mye om og men følger de med og hjelper Egypt til å beholde æren sin med sin velkjente trylledrikk. Men Cæsar er ingen god taper, og bestemmer seg for å gjøre det vanskelig for gallertrioen fra Frankrike.
Charles Aznavour

Bakgrunn

Aznavour ble født i bydelen Quartier Latin i Paris. Aznavour hadde en søster, Aïda Aznavour-Garvarentz.

Chanson

I løpet av årene ble det til over hundre plateutgivelser, på mange språk. 
Tekstene handler ofte om kjærlighet. Noen av de mest kjente av hans chansons var La Bohème, La Mamma, Hier encore, Que c’est triste Venise, She, Mourir d’aimer, Paris au mois d’août, Je m’voyais déjà, Les Comédiens, Tu t’laisses aller, Emmenez-moi, Comme ils disent, Pour faire une jam.

Skuespiller

Som skuespiller med virket  Aznavour i over 70 filmer. 2006 det siste året han var å se i sin siste filmrolle: The Colonel.

Familie

Aznavour var gift tre ganger. I 1946 giftet han seg med Micheline Rugel, ett år etter fikk de datteren Seda, som ble sangerinne. I 1952 ble sønnen Charles født. Etter fem år ble foreldrene skilt. I 1955 giftet Aznavour seg med Evelyne Plessis. Dette ekteskapet holdt til 1960. De fikk sønnen Patrick (født 1956). 
I 1966 ble Aznavour kjent med svenske Ulla Ingegerd Thorssell. Den 11. januar 1967 giftet de seg. Den 12. januar 1968 ble de viet av den armenske erkebiskopen i den armenske katedralen St. Johannes Døperen i Paris. De fikk tre barn: Katia (født 1969), Misha Lev (født 1971) og Nicolas (født 1977).
Kongsberg Cup (skihopping)

Kongsberg Cup (norsk: Kongsberg-pokalen) var et hopprenn som ble arrangert årlig fra 1953 til 1976 (unntatt 1974). Det gikk på rundgang mellom alpelandene Frankrike, Italia, Sveits, Vest-Tyskland, Østerrike og Jugoslavia (Slovenia). Det besto av senior-, junior- og lagkonkurranse. Kun hoppere fra de seks arrangørlandene kunne vinne Kongsberg-pokalen, men hoppere fra andre land deltok også i rennet.
Lomvi

Beskrivelse

Lomvi har brunsvart overside og hvit underside, og ligner på polarlomvi (Uria lomvia) og alke av utseende. Beina er mørkegrå og nebbet svart året rundt. Den veier gjerne 0,9–1,3 kg og har en lengde på 38–43 cm. Den flyr med svært hurtige vingeslag tett over vannflaten. Når den svømmer ligger den tungt i vannet, i motsetning til alken som flyter høyere (lettere).

Fargevariant

Ringvi er en fargevariant av lomvi med en hvit ring rundt øyet og en hvit stripe i forlengelsen av øyet bakover mot nakken. Andelen ringvi i hekkebestanden stiger med breddegradene.

Atferd

Lomvi er en sosial art som hekker i store kolonier som ligger i bratte klippevegger eller på utilgjengelige øyer eller staurer (steinsøyler) i havet. De foretrekker brede fjellhyller eller platåer. Fuglene bygger ikke reir, men legger egget direkte på ei fjellhylle eller på bakken. Arten legger kun ett egg og egget ruges av begge foreldrene i om lag 32 døgn. Etter klekking blir ungen matet og passet på av begge foreldrene vekselvis. Etter cirka 21 dager hopper ungen på sjøen. Den såkalte ungehoppingen er synkronisert innen hver koloni, og foregår vanligvis om natten i stille vær. Hannen følger ungen under hoppingen og forsvarer og mater den i den i oppvekstperioden på sjøen. Ungen blir uavhengig etter cirka 10–12 uker og kjønnsmoden etter omkring fire år.
Lomvien lever av fisk og foretrekker små stimfisk som den fanger under vann. Rundt Bjørnøya er lodde den viktigste føden. Arten kan dykke til mere enn 150 meter dybde, men 20–50 meter er mer typisk.

Bestand

Lomvi er vurdert til kategorien "kritisk truet" på Norsk rødliste for arter 2015 etter kriteriet A2ab (mer enn 80 prosent bestandsnedgang på 3 generasjoner, dvs. 48 år). Bestanden av lomvi på det norske fastlandet er i dag ca. 15 000 par.
Lomvibestanden langs norskekysten ble på 1960-tallet beregnet til å være ca. 160 000 par. De største hekkekoloniene var Hjelmsøya med 110 000 par, Røst med 16 000 par, Nord-Fugløy med 15 000 par, Syltefjord med 12 000 par og Runde med 8–9000 par. Siden de første tellingene på midten av 1960-tallet, har det vært en langsiktig bestandsnedgang i de største koloniene i Nord-Norge med så mye som 70–90 prosent fram til 1986. Årsakene til bestandkollapsen er mange, blant annet drukning i fiskegarn, næringsmangel, oljeutslipp, nedbryting av den sosiale strukturen i koloniene og høyere havørnbestand.
I 1986 var Bjørnøyabestanden estimert til ca. 245 000 par, men en kollaps i loddebestanden i Barentshavet reduserte den til bare 36 000 par i 1987. Denne bestanden holder nå på å bygge seg opp igjen, men fremdeles er den bare halvparten av hva den var i 1986. Bestanden på Bjørnøya utgjør nå trolig ca. 90 prosent av den samlede norske lomvibestanden.
DS «Suldal» (1890)

Forlis

DS «Suldal» var lastet med trelast på reise fra Halmstad i Sverige til London. Skipet forlot Halmstad 12. januar 1915 og man hørte aldri mer fra skipet som hadde et mannskap på 13 personer.
Nina Borthen

Familie

Nina Borthen var datter av de danske skuespillerne Wilhelm Haurowitz (1809-1879) og Henriette Sophie Nielsen (1818-1880). Hun var søster av konsul og bryggerimester William Haurowitz. Hun ble 14. november 1874 gift i København med handelsmannen Tobias Ulrik Borthen.

Teater

Nina Borthen var lenge den sentrale kraften i Trondheims amatørteatermiljø. Hun var instruktør ved mange av byens amatørforestillinger, og koblet ofte teatervirksomheten sammen med veldedige tiltak hun engasjerte seg i.

Basarer og innsamlinger

Nina Borthen var en svært aktiv ildsjel som engasjerte seg innenfor et bredt spekter av samfunnsspørsmål. Dette foregikk ofte gjennom veldedige teaterforestillinger og basarer, som hun iverksatte for å bidra til finansiering av ulike tiltak. Blant sakene hun involverte seg i var Dødladefondet og Understøttelsesfondet (1893), Omstreifersaken (1899), fiskerhjem og forsamlingshus i Halten (1908), Sanitetsforeningen og Røde Kors.

Forsvarssaken

I tilknytning til teaterengasjementet laget noen amatørskuespilleren med Nina Borthen i spissen, og med bistand fra Ludovica Levy, vinteren 1889 et «vokskabinett» der 23 kjente personligheter var representert. Denne inngikk i en tilstelning på Circus i Trondheim, laget til inntekt for Fosvarssaken.

Froan kapell

Byggekomiteen for Froan kapell ble ledet av væreier og grosserer Tobias Ulrik Borthen. Han ga fri grunn til kapellet nord for den gamle Borthen-residensen på Sauøy. Fru Nina Borthen var en av ildsjelene i arbeidet med å samle inn penger til byggingen, noe som blant annet foregikk gjennom basarvirksomhet i 1898. Kapellet ble innviet i 1904.

Redningsselskapet

Nina Borthen var leder for Redningsselskapets Kvinneforening i Trondheim, som iverksatte innsamlinger for å finansiere en ny redningsskøyte for Trøndelag. Blant disse bestrebelsene, som pågikk i mange år, var en amatørteaterforestilling 15. november 1903, der flere teaterstykker ble fremført. Her kunne man se fru Borthen som Magdelone i stykket Julestuen.

Verv

Borthen var i 1880-årene styremedlem i Ilens Asyl, en innretning for barn. Tidlig på 1900-tallet var hun styremedlem i Trondhjems Konservative Forening og leder for Redningsselskapets Kvinneforening i Trondheim, en forening hun var med på å stifte i 1904.

Kuriosa

Ved bryggeriet E. C. Dahls deltagelse ved utstillingen i København i 1878 hadde bryggeriet en utstillingsmonter som øverst var prydet av en sittende kvinneskikkelse som helte øl opp i en tekanne. Modellen var Nina Borthen, iført Selbu-drakt. Figuren var utført av treskjærer Ole Jakobsen Laulo.
Nina Borthens sønn Harry Borthen var skipsreder, og navnga D/T Nina og M/T Nina Borthen etter henne. Det første M/T Nina Borthen forsvant under en konvoiseilas fra Milford Haven høsten 1940. Det nester M/T Nina Borthen ble sjøsatt i 1962.